钦定古今图书集成/理学汇编/学行典/第204卷 > 江大浙
## 钦定古今图书集成/理学汇编/学行典/第204卷 > 江大浙

按《长洲县志》：“江大浙，字之白。浙与妻王氏生禀至性，
竭力事亲。浙抱弱病，恐廑父母忧，每侍亲侧，辄故为
健态，遇甘鲜不惜厚市以娱其亲。父母不先食，虽御
席不食也。父固长厚，不善生计，积负盈千，责索无措。
浙为百方那偿，氏为罄簪珥以佐之。父疾危，浙为刺
血祷于天，得起。母病濒危，氏刲股肉调汤，亦立起。”